Nygren edusti Ruotsia MM-kilpailuissa vuosina 2014 ja 2016, joista ensimmäinen turnaus päättyi pronssiin. Yhteensä Nygren on pelannut 37 A-maaottelua tehopistein 5+7=12. Hän teki A-maajoukkuedebyyttinsä Euro Hockey Tour -tasolla vuoden 2013 Oddset Hockey Gamesissa, kun hän sai loukkaantumisten myötä paikan Ruotsin kokoonpanosta. Nygrenin ensimmäinen A-maaottelu oli näin ollen turnauksen 7. helmikuuta 2013 pelattu avausottelu Malmössa Tšekkiä vastaan. Ensimmäisen A-maajoukkuemaalinsa hän teki 1. toukokuuta 2014 myös Oddset Hockey Gamesissa Tukholman Hovetissa Tšekkiä vastaan. Nygrenin osuma syntyi ylivoimalla.